# 

# Daikin стана първата компания в света с оценка за отговорно снабдяване за своите климатични тела

**Daikin Europe N.V. стана първият производител на ОВК оборудване в света, който постигна международно уважавания стандарт BES 6001 на BRE за отговорно снабдяване за своята VRV климатична система, което предоставя на бранша потвърждение от трето лице за нейната верига на доставки.**

Стандартът BES 6001 е разработен от BRE, за да демонстрира отговорно снабдяване по цялата верига за доставки, като удостоверява управление на продуктите в съответствие със социални, икономически и екологични критерии за устойчивост. Понеже стандартът е признат от BREEAM, световен лидер в програма за оценка на сгради, и е оценен като много добър, проектантите и изпълнителите могат потенциално да получат допълнителни кредити по BREEAM, като изберат сертифициран продукт, за чиито доставки и производство е сигурно, че са направени по отговорен начин.

Отговорното снабдяване обхваща произведените в Европа продукти на Daikin Group, включително нейната гама VRV тела с висока ефективност. Daikin Group предлага продукти, които използват най-новите технологии при климатичните тела и флуорохимикалите, за да осигури комфорт във всички аспекти на живота на хората в глобален мащаб. Чрез разработването на енергийно-ефективни технологии, Daikin предлага на пазара продукти и услуги с ограничени емисии на CO2, които допринасят за устойчивото развитие на обществото.

Рамковият стандарт BRE BES 6001 за отговорно снабдяване със строителни продукти е водещата рамка за производителите на продукти, която демонстрира отговорно снабдяване за техните продукти. Стандартът обхваща системите за управление на организацията и на доставчика, както и екологичните и социалните характеристики на компанията.

Коментирайки това постижение, д-р Шамир Гумра, ръководител на отдел „Отговорно снабдяване“ в BRE, каза: „Това е значим момент за сектора на строителните продукти. Компаниите, които отрано са приели стандарта BES 6001, имат по-къси и по-опростени вериги за доставка. Daikin показа истински ангажимент към отговорното снабдяване, като направи оценка на много компоненти на своите произведени в Белгия климатични тела, което доказва, че може да се постигне сертифициране и за сложни продукти.“

Греъм Райт, специалист по законодателството в Daikin UK Ltd, добави: „Това е още едно значително одобрение за продуктите на Daikin. През последните десет години ние инвестирахме в намаляването на организационното си въздействие, както и на включеното въздействие, което предаваме на потребителите на нашите продукти. Стандартът BES 6001 ни даде възможност да използваме редица практики за управление на веригата за доставки и нашата собствена екологична и социална ефективност в единна последователна рамка, като в резултат това също ни позволява да помагаме на клиентите си в процеса по получаване на сертификат BREEAM. Оценката „Много добър“ показва, че сме постигнали несравнима позиция в бранша за отговорно снабдяване, като също посочва области, в които можем да продължим да подобряваме дейността си.“

За да разберете как Daikin може да ви помогне да постигнете най-добрата оценка по BREEAM, [посетете нашия уеб сайт](http://www.daikineurope.com/minisite/sustainability/index.jsp)

**>край**

**БЕЛЕЖКИ КЪМ РЕДАКТОРА**

**Прикачен Jpeg: церемония по награждаването**

**За Daikin Europe N.V.**

Daikin Europe N.V. е изцяло притежавано дъщерно дружество на Daikin Industries Limited и е водещ европейски производител на климатици, системи за отопление и хладилно оборудване, с около 5500 служители в цяла Европа и основни производствени мощности, базирани в Белгия, Чехия, Германия, Италия, Турция и Великобритания.

В световен мащаб Daikin е известна с новаторския си подход към разработването на продуктите и с ненадминатото качество и гъвкавост на интегрираните си решения. С повече от 90 години опит в проектирането и производството на технологии за отопление и охлаждане, Daikin е пазарен лидер в термопомпените технологии.

**Информация за BES 6001  
Рамковият стандарт за отговорно снабдяване за строителни продукти** е независима програма за сертифициране от трета страна, която има за цел да оцени политиките и практиките за отговорно снабдяване в цялата верига за доставки на всеки строителен продукт.  Подробна информация можете да намерите [тук](http://www.bre.co.uk/page.jsp?id=1514).

**BREEAM** е международно призната оценка за устойчивост на сгради и общности. На повече от 24 000 проекта по цял свят са издадени повече от 530 000 сертификата по BREEAM, а също над 2,2 милиона сгради и общности са регистрирани за сертифициране. BREEAM се използва в повече от 70 държави. Повече информация можете да намерите на [www.breeam.com](http://www.breeam.com/)

За повече информация за пресата се свържете с Anju Sarpal DENV на [Daikin-News@sheremarketing.co.uk](mailto:Daikin-News@sheremarketing.co.uk) **или с Linda McKeown, BRE, на** [linda.mckeown@bre.co.uk](mailto:linda.mckeown@bre.co.uk)